ट्रांसपोर्ट वाहन 24 घंटे ही रह सकेंगे राज्य में
वाणिज्यकरके आउट टू आउट परमिट पर राज्य की सीमा में प्रवेश करने वाली ट्रांसपोर्ट गाड़ियों को 24 घंटे के अंदर बाहर निकलना होगा। समय सीमा समाप्त होने के बाद अगर गाड़ियां राज्य में पकड़ी गई तो तीन गुना तक जुर्माना लगाए जाएंगे। इसके लिए गजट में अधिसूचना जारी कर दी गई है।
वैट-2005 के तहत राज्य की सीमा से होकर जाने वाले ट्रांसपोर्ट वाहनों को विभाग से ऑनलाइन परमिट लेने को अनिवार्य कर दिया गया है। ट्रांसपोर्ट वाहनों को राज्य की सीमा पर बने चेकपोस्ट पर प्रवेश के समय इंट्री करवाने का नियम है। वहीं दूसरे चेकपोस्ट से बाहर निकलने पर इंट्री को अनिवार्य नहीं बनाया गया था। लेकिन, पिछले साल वाणिज्यकर विभाग की जांच के दौरान 15 सौ से अधिक ऐसी गाड़ियां पकड़ में आई थीं, जिन्होंने आउट टू आउट परमिट पर राज्य की सीमा में प्रवेश किया था। लेकिन, माल का अनलोडिंग राज्य में स्थित गोदामों में ही की जा रही थी। इससे वाणिज्यकर विभाग को करोड़ों के राजस्व का नुकसान हुआ था। उसके बाद विभाग ने आउट टू आउट परमिट पर प्रवेश करने वाली गाड़ियों की ट्रैकिंग शुरू कर दी। अगर गाड़ियां बार-बार नियम का उल्ल्घंन करती हैं तो उसके रोड परमिट को रद्द कर दिया जाएगा और ट्रांसपोर्ट कंपनियों पर कार्रवाई होगी।
पकड़े जाने पर ट्रांसपोर्ट कंपनियों और वाहन मालिकों पर तीन गुना तक जुर्माना लगाया जाएगा
hin_Deva hin_Deva hin_Deva hin_Deva